Τελλουροβισμουθίτης

Ο τελλουροβισμουθίτης είναι ορυκτό τελλουριούχο βισμούθιο (Bi2Te3). Κρυσταλλώνεται στο τριγωνικό σύστημα, ενώ υπάρχει φυσικός σχισμός κατά τη διεύθυνση (0001), καθώς ο κρύσταλλος είναι ουσιαστικά φυλλώδης σε αυτό το επίπεδο. Είναι μαλακό ορυκτό, με σκληρότητα στην Κλίμακα Μος 1,5 μέχρι 2, και βαρύ, με πυκνότητα 7,815 γραμμάρια ανά κυβικό εκατοστό. Το χρώμα του είναι γκρίζο θολό, αλλά εμφανίζεται γυαλιστερό σε φρέσκοκομμένες επιφάνειες κατά τη διεύθυνση του σχισμούHandbook of Mineralogy

 Ανακάλυψη και πού συναντάται 
Περιγράφηκε για πρώτη φορά το 1815. Οι πρώτες τοποθεσίες που ανευρέθηκε ήταν το ορυχείο Μόσναπ στη λίμνη Τόκε της κομητείας Τέλεμαρκ της Νορβηγίας, το ορυχείο Little Mildred στην Κομητεία Χιντάλγκο του Νέου Μεξικού και το ορυχείο Boly Field στο Dahlonega της Τζόρτζια.

Ο τελλουροβισμουθίτης απαντάται σε υδροθερμικές φλέβες χρυσού-χαλαζία που είναι φτωχές σε θείο, και γενικότερα μαζί με αυτοφυή χρυσό, αυτοφυές βισμούθιο, τετραδυμίτη, αλταΐτη, χαλκοπυρίτη και πυρροτίτη.

 Παραπομπές 

 Πηγές 
 D.M. Chizhikov & V.P. Shchastlivyi: Tellurium and Tellurides, Nauka Publishing, Μόσχα 1966

Τελλουροβισμ